Kamzík vrchovský tatranský

Kamzík vrchovský tatranský alebo kamzík tatranský  (Rupicapra rupicapra tatrica) je endemický poddruh kamzíka vrchovského, ktorý žije iba na území Tatier (Slovensko, Poľsko) a Nízkych Tatier Trvalý výskyt na Slovensku bol doložený na 2,6 % územia, prechodný na 0,2 %.

Je súčasťou loga obidvoch národných parkov na území Vysokých Tatier.

Populácia a rozšírenie
Kamzík vrchovský tatranský žije vo všetkých častiach Tatier: Západné Tatry (Slovensko a Poľsko), Vysoké Tatry a Belianske Tatry. Tieto časti sú chránené národnými parkmi obidvoch krajín. V roku 2006 bol slovenský Tatranský národný park domovom pre 371 kamzíkov, z čoho bolo 72 jahniat. V poľskom Tatranskom národnom parku žilo 117 jedincov a z toho 27 jahniat. V roku 2010 populácia vzrástla na 841 jedincov (z toho 74 jahniat), 699 (57 jahniat) na Slovensku a 142 (17 jahniat) v Poľsku. Tento počet sa priblížil k populačnému vrcholu z roku 1964, keď bolo v Tatrách viac ako 900 jedincov.

Pre obavy z prežitia kamzíkov vo svojom pôvodnom pohorí, bol tento druh v rokoch 1969 – 1976 umelo zavedený aj do Nízkych Tatier. Zaviedlo sa 30 jedincov a súčasná populácia predstavuje približne 100 jedincov.

 Dynamika populácie v Tatrách, nezahŕňa populáciu v Nízkych Tatrách. Rok 1997  1998  1999  2000 2001  2002  2003  2004  2005  2006  2007  2008  2009  2010 Populácia 352  200  162  160  205  333  345  422  486  488  532  701  720  841  

 Rok 2011  2012  2013  2014  2015  2016  2017  2018  2019  Populácia 929  1096  1186  1389  1107
  1367  1263(na Slovensku)  12362000

Zo 429 mapovacích kvadrátov DFS sa celkovo trvalo vyskytoval v 11 (2,6 % rozlohy Slovenska, do roku 1964 len v 9, 2,1 %), prechodne v jednom, 0,2 %. V Západných Tatrách a vo Vysokých Tatrách v nadmorských výškach 1200 (Všivákov v Kôprovej doline a pri chate Plesnivec v Belianskych Tatrách) –  (Lomnický štít vo Vysokých Tatrách). V Nízkych Tatrách býva najnižšie v zimnom a predjarnom období 1350 (záver doliny Vájková) -  (najvyššie vrcholy, ako Ďumbier, Štiavnica a Chopok).

 Referencie 

 Iné projekty 

 Zdroj 
Aulagnier, S., Giannatos, G. & Herrero, J. 2008. Rupicapra rupicapra. In: IUCN 2017. IUCN Red List of Threatened Species. Version 2017.1. (www.iucnredlist.org). Prístup 25. júna 2017.

Kategória:Turovité
Kategória:Kriticky ohrozené druhy
Kategória:Živočíchy európskeho významu
Kategória:Endemity
Kategória:Cicavce na Slovensku
Kategória:Zákonom chránené živočíchy na Slovensku